title: "VDL Citea"
text: "Di VDL Citea es en Liinienbus fan VDL, wat sent ombi 2007 becht uur. Sent 2012 jeft et uk Modeli me Elektromaskiin, sent 2018 uk en Model me 18,1 Meetern.\n\nDi Elektrobusi ken fan boowen  ee\u0111erleeren uur, wan di en Breek haa.\n\nDit litjest Model es di Citea LLE-Electric (LLE jit Lecht me liig Iinstig) me knap 10 Meetern, hur em senerlig lecht iin kumt, aurdat di Trap liiger becht es.\nDi Baterii es fan niigen Bateriien, ark me 20 kWh t\u00f6hopset. Dit Systeem heer 66,6 Volt en 300 Ah, sa dat em \u00fcp 180 kWh kumt. \nFan sok Wainer uur sent 2019 masi bi \"Connexion\" \u00f6n di nuur\u0111ern Ne\u0111erl\u00f6nen iinseet (Trinjom Alkmaar en Hoorn). Di Busi haa 26 Setplaatsen, 2 Klapseeten en 24 Plaatsen t\u00f6 stuun sa \u00fcs en Plaats fuar en Rulst\u00f6\u00f6l. Ja uur ek \u00f6ntwesken ee\u0111erleeren, bluat aur Nacht, wan ek k\u00f6\u00f6rt uur.Connexion heer man aur 400 Busi me Elektro-, Weeterstof- of O-Bus-\u00d6ndreft.\n \n\nDi SLF 120 Electric me 12 Meetern ken me sa'n Baterii knap 200 km laap.\nEm ken man uk \u00fc\u0111er Bateriipakeeti fo.\n\nAur en Systeem \u00fcp Taak ken me bit t\u00f6 250 kW Leerkraft ee\u0111er- of \u0101pleeren uur.\n\nDi Maskiin kumt fan Siemens en heer 160 kW (218 PS).\n\nDi Stat Kiel heer \u00f6n't Jaar 2020/21 47 Busi me 18,1 Meetern koopet en achter\u00f6n uk jit 20 Stek me 12 Meetern bistelt.\nUk \u00f6n M\u00fcnster, Osnabr\u00fcck, K\u00f6ln en hok muar Regioonen sen al Elektrobusi fan VDL \u00f6nerwai.\n\nNii Generatsjoon 2021\nDi nii Aart fan di Citea heer di Baterii \u00f6nern, en sa ken bit t\u00f6 110 Mensken me des Bus aak.\nDi nii Bateriipakeeti haa bit t\u00f6 490 kWh Kapatsiteet, en diarme ken en 12,2-Meeter-Bus 500 bit 600 km laap.\n\nPlaats\nDi 18-m-Wainer \u00f6n Kiel haa 40 Seetplaatsen. 65 t\u00f6 stuun en 2 fuar Rulst\u00f6\u00f6lern.\n\nSkeltern\n\nFutnooten \n\nElektrobus (Baterii)\nStraatenforkiir"